Sligo konderria

Sligo konderria (ingelesez: County Sligo, ˈslaɪɡoʊ ahoskatua; irlanderaz: Contae Shligigh) Irlandako ipar-mendebaldean dago, Connachteko probintziaren barruan. 1.837 km2-ko azalera dauka eta 2011an 65.393 biztanle zituen. Hiriburu eta hiri nagusia Sligo/Sligeach da. Geografia Natura Uhartearen ipar-mendebaldean kokaturik dago, Connacht probintzian. Ox mendilerroa dauka mendebaldean, mendirik altuena Knockalongy (544m) da. Aintzira handienak Arrow aintzira, Gara aintzira eta Gill aintzira dira. Irlandako ur-jauzi altuena ere badu, Sruth in Aghaidh an Aird. Hiriak eta herriak Sligo/Sligeach (19.452 biztanle), hiriburua Tubbercurry/Tobar an Choire (15.344) Ballymote/Baile an Mhóta (2.946) Mitologia Zelta mitologian garrantzi handiko tokia da Sligo, Connachteko Maeve erregina bertan hilobiratua izan baitzen. Historia Sligoko konderria 1585ean eratu zen. Bere lurrek gutxi gorabehera Ó Conchobhair Sligigh familiaren lurraldea osatzen zuten aurretik. Hala ere eremu hau antzinatik populatua izan da Harri Aroko aztarna ugariek erakusten duten bezala. Ondasun nabarmenak Lissadell etxea Carrowkeel eta Carrowmore hilobi megalitikoak Talt, Gill eta Arrow aintzirak Strandhill eta Enniscrone herrixkak Sruth in Aghaidh an Aird, Irlandako ur-jauzi altuena. Sligo bidea Sligotar ezagunak Lola Montez (1818-1861), dantzaria eta aktorea George Gabriel Stokes (1819-1903), matematikaria Constance Markievicz (1868-1927), iraultzailea, Lissadell etxean hazi zen. Neil Jordan (1950- ), zinema zuzendaria Chris O'Dowd (1979- ), aktorea Westlife (1998- ), pop musika taldea Kirolak Sligo konderriko kirol taldeen artean aipagarriena Sligo Rovers futbol taldea da, izan ere hiru aldiz irabazi baitu Irlandako Liga eta lau aldiz Kopa. Azken urteak bikainak izan dira, 2010 eta 2011eko kopak eta 2012ko ligak eskuratu ditu eta. Konderriak Joko gaelikotako taldea ere badu baina ez du txapelketarik eta ligarik irabazi ez futbol gaelikoan ez eta hurlingean ere. Iruditegia Kanpo estekak Konderriaren webgunea